craciuncg/RoMedQA_v1 huggingface dataset:
Următoarele variante privind glicogenul sunt adevărate, cu o excepție:
1. formarea sa se realizează în special la nivel hepatic și muscular
2. adrenalina și glucagonul activează glicogenoliza
3. constituie o rezervă energetică (aproximativ 30000 kcal) care e mobilizabilă în efort fizic moderat
4. este un polimer al glucozei cu moleculă foarte mare
5. este forma de depozit a glucozei
Răspuns corect: 3
Despre pH, următoarele afirmații sunt adevărate, cu O EXCEPȚIE:
1. cel plasmatic prin scăderea sa, diminuă capacitatea hemoglobinei de a lega oxigenul
2. pH-ul intragastric scăzut inactivează ptialina
3. pH-ul gastric este cuprins între 1-2,5 la adulți
4. ph-ul sangvin este de 7,38-7,42
5. pH-ul de 1,8-3,5 este optim pentru acțiunea pepsinogenului ca enzimă activă
Răspuns corect: 5
Care dintre următoarele formațiuni nu aparține căilor urinare?
1. ureterele
2. vezica urinară
3. bazinetul
4. uretra
5. glomerulul renal
Răspuns corect: 5
Forța opozantă fluxului sanguin corespunde următoarelor aspecte:
1. un număr foarte crescut de hematii poate produce o scădere a forței opozante
2. vasodilatația produce o creștere a forței opozante
3. vasoconstricția produce o scădere a forței opozante
4. lungimea unui vas de sânge este direct proporțională cu forța opozantă
5. niciun răspuns corect
Răspuns corect: 4
Scheletul mâinii este format din:
1. 8 oase carpiene, 5 metacarpiene, 14 falange
2. 8 oase carpiene, 8 metacarpiene, 14 falange
3. 7 oase carpiene, 5 metacarpiene, 14 falange
4. 5 oase carpiene, 8 metacarpiene, 8 falange
5. 8 oase carpiene, 5 metacarpiene, 8 falange
Răspuns corect: 1
În urma unei infecții cu virusul SARS-CoV-2 vindecată, un pacient se întoarce la un control medical de urgență, acuzând respirație îngreunată și fatigabilitate. Simptomele respective ar putea fi cauzate de:
1. un embol de mari dimensiuni localizat la nivelul venei ileocolice
2. un tromb localizat la nivelul venei iliace comune
3. un tromb localizat la nivelul arterei radiale
4. deficitul unei vitamine liposolubile
5. niciun răspuns corect
Răspuns corect: 2
Una dintre următoarele componente nu intră în structura aparatului Donders:
1. balonașe de cauciuc
2. tub de sticlă cu robinet
3. electrozi aplicați pe piele
4. manometru
5. clopot de sticlă
Răspuns corect: 3
Considerând o cantitate de 500 ml urină în vezica urinară, următoarele afirmații sunt adevărate:
1. conținutul de apă din urină este de 450 ml
2. mucoasa conține un epiteliu format din 6-7 straturi destinse alcătuite din celule rotunjite
3. epiteliul ce tapetează vezica este întâlnit și la nivelul uretrei
4. în condițiile unei funcții renale normale, vezica va atinge capacitatea maximă în 20 de minute
5. niciun răspuns corect
Răspuns corect: 4
Este adevărată afirmația despre micul nerv splanhnic:
1. are originea în segmentele toracale T7-T9
2. la nivelul sinapsei cu neuronii vegetativi postganglionari se eliberează noradrenalină
3. fibrele sale preganglionare inervează medulosuprarenala
4. stimularea sa determină reducerea debitului urinar
5. fibrele sale preganglionare fac sinapsă în ganglionii intramurali
Răspuns corect: 4
Alegeți varianta CORECTĂ:
1. în urma acțiunii izomaltazei din sucul intestinal rezultă glucoza
2. labfermentul acționează asupra paracazeinatului de calciu
3. în urma acțiunii colesterol-lipazei din bilă, rezultă acizi grași și glicerol
4. tripsina și chimotripsina din sucul gastric acționează asupra proteinelor și peptidelor
5. lipaza gastrică acționează asupra lipidelor neemulsionate
Răspuns corect: 1
Miofilamentele de miozină:
1. sunt mai numeroase decât cele de actină
2. intră împreună cu cele de actină atât în structura discului clar, cât și a celui întunecat
3. nu se scurtează în contracția musculară
4. se inseră pe membrana Z
5. niciun răspuns corect
Răspuns corect: 3
Corpii tigroizii:
1. sunt echivalenți ai ergastoplasmei pentru celula nervoasă
2. sunt elemente contractile din sarcoplasma fibrelor musculare
3. se mai numesc și dictiozomi
4. sunt organite celulare comune
5. lipsesc în neuron
Răspuns corect: 1
Alegeți varianta corectă:
1. unitatea histologică a timusului este timocitul
2. sub influența factorilor locali, timocitele se trasformă în celule limfoformatoare de tip B
3. extractul de timus are efect de oprire a mitozelor
4. timocitele „însămânțează” ganglionii limfatici, splina, ficatul
5. funcțiile timusului sunt stimulate de hormonii steroizi
Răspuns corect: 3
Răspunsurile imune specifice sunt mediate prin:
1. 2 tipuri de leucocite, limfocitele B și T, limfocitele B sunt implicate primar în imunitatea mediată celular, iar limfocitele T în imunitatea umorală
2. 2 tipuri de leucocite, limfocitele B și T, care intervin, împreună, primar în imunitatea mediată celular, apoi prin mecanisme interdependente în imunitatea umorală
3. 2 tipuri de leucocite, limfocitele B și T, care intervin prin mecanisme interdependente astfel, limfocitele B în imunitatea umorală, iar limfocitele T în imunitatea mediată celular
4. 2 tipuri de eritrocite, cele cu antigen A și cele cu antigen B
5. 2 tipuri de leucocite, eozinofile și bazofile
Răspuns corect: 3
Alegeți varianta FALSĂ:
1. sistemul nervos autonom nu poate realiza un control asupra inimii
2. când valvele atrio-ventriculare și semilunare se închid inima emite zgomote
3. volumul bătaie reprezintă cantitatea de sânge pompată de ventricule în cursul fiecărei sistole
4. debitul cardiac mediu este 5250 mL/min
5. debitul cardiac reprezintă cantitatea de sânge pompată de un ventricul pe minut
Răspuns corect: 1
Alegeți afirmația corectă cu privire la bazinul osos:
1. protejează organele pelvine și toracale
2. adăpostește organele abdominale
3. este format din articularea oaselor coxale și osul sacrum
4. are rol în hematopoieză doar la copil
5. este format din articularea oaselor coxale posterior, formând simfiza pubiană
Răspuns corect: 3
Indicați organul care este prevăzut cu inervație parasimpatică:
1. majoritatea vaselor sanguine
2. glanda lacrimală
3. mușchii erectori ai firelor de păr
4. glandele sudoripare
5. glanda suprarenală
Răspuns corect: 2
Alegeți varianta falsă:
1. mișcările propulsive de la nivelul colonului se realizează prin contracții haustrale și mișcări în masă
2. potasiul se absoarbe la nivelul colonului împreună cu sodiul și clorul
3. mișcările de la nivelul colonului sunt lente
4. sfincterul anal extern conține fibre musculare striate aflate sub control voluntar
5. haustrațiile sunt realizate prin contractile combinate ale musculaturii circulare și longitudinale colice
Răspuns corect: 2
Vertebra prezintă:
1. posterior corpul vertebral
2. pediculi care prin suprapunere delimitează orificiul intervertebral
3. lateral apofiza spinoasă
4. un orificiu la nivelul corpului vertebral
5. anterior arcul vertebral
Răspuns corect: 2
Recoltăm sânge de la o femeie și după centrifugarea probei introducem hematiile într-o soluție de NaCl de 0,5%. În acest caz:
1. se va produce anemie
2. apa iese din eritrocite în direcția concentrației mai mari a solvitului
3. se va produce hemoliza
4. apa trece în eritrocite în direcția concentrației mai mici a solvitului
5. niciun răspuns corect
Răspuns corect: 3
Care dintre structurile următoare nu secretă hormoni estrogeni?
1. placenta
2. teaca internă a foliculului ovarian
3. glanda corticosuprarenală în sarcină
4. ovocitul
5. niciun răspuns corect
Răspuns corect: 4
Alegeți afirmațiile false despre ACTH:
1. crește producția de aldosteron
2. influențează creșterea tisulară la nivelul glandei suprarenale
3. stimulează secreția de glucocorticoizi
4. acționează pe medulara glandei suprarenale
5. niciun răspuns corect
Răspuns corect: 4
Sunt elemente figurate necelulare ale sângelui:
1. plachete sangvine
2. albumine
3. fibrinogen
4. globuline
5. niciun răspuns corect
Răspuns corect: 1
Între care dintre următoarele procese există o relație de tip cauză-efect?
1. deschiderea valvelor semilunare - sistola ventriculară
2. eliberarea de aldosteron - secreția tubulară de K
3. relaxarea musculară - pomparea Ca în cisternele terminale
4. expunerea la acarieni - febra fânului
5. niciun răspuns corect
Răspuns corect: 2
Alegeți varianta corectă cu privire la secreția pancreatică:
1. se secretă zilnic în cantitate de 250-1100 mL
2. conține amilază pancreatică care hidrolizează celuloza până la stadiul de dizaharide
3. este controlată umoral prin secreția de colecistokinină, ca răspuns la pătrunderea în ileon a produșilor digestiei lipidelor
4. enzimele din compoziția sa, care hidrolizează esteri insolubili în apă, necesită prezența sărurilor biliare
5. conține pepsină care scindează proteinele
Răspuns corect: 4
Pe fața bazală a emisferelor cerebrale se remarcă una dintre următoarele structuri:
1. șanțul central Rolando
2. șanțul olfactiv
3. șanțul corpului calos
4. scizura calcarină
5. girusul postcentral
Răspuns corect: 2
Despre prostată sunt adevărate următoarele afirmații:
1. produsul ei de secreție nu crește fertilitatea spermatozoizilor
2. la baza ei se găsesc glandele bulbo-uretrale
3. este străbătută de canalul deferent
4. este vascularizată de ramuri ale arterei rușinoase interne
5. se găsește inferior de vezica urinară
Răspuns corect: 5
În sângele unui pacient care se prezintă la medic pentru urticarie probabil vom găsi:
1. numărul celulelor ce conțin granule roșii mai mare de 70/mm3
2. numărul limfocitelor mai mic de 1500/mm3
3. numărul celulelor ce conțin granule colorate în albastru mai mic de 70/mm3
4. numărul mastocitelor scăzut
5. niciun răspuns corect
Răspuns corect: 1
Sunt adevărate afirmațiile:
1. posterior de istmul tiroidian se află esofagul
2. timusul este localizat anterior de trahee
3. lobii tiroidieni sunt situați anterior de laringe
4. aorta abdominală este situată anterior de corpul pancreasului
5. niciun răspuns corect
Răspuns corect: 2
Care dintre următoarele afirmații este corectă?
1. aglutininele anti-Rh materne pot distruge hematiile fetale
2. hematiile Rh negative ale fătului pot ajunge în circulația maternă
3. indivizii cu grup sanguin B (III) prezintă aglutinine de tip B
4. indivizii Rh negativi prezintă antigen D în plasmă
5. copiii rezultați dintr-o mamă cu Rh pozitiv și un tată Rh negativ au întotdeauna Rh negativ
Răspuns corect: 1
Următoarea vitamină se află în surse reprezentate de produsele lactate și microflora intestinală:
1. tocoferol
2. calciferol
3. riboflavină
4. antipelagroasă
5. cobalamină
Răspuns corect: 3
Următoarea afirmație este adevărată:
1. senzația pentru gustul amar se percepe la vârful limbii
2. mugurii gustativi sunt situați la nivelul papilelor gustative circumvalate, foliate și filiforme
3. la polul bazal al celulelor gustative sosesc terminații nervoase ale nervilor facial, hipoglos și vag
4. senzația pentru gustul amar se percepe la baza limbii
5. există 5 senzații gustative primare
Răspuns corect: 4
Alegeți afirmația falsă:
1. în etapa I a digestiei lipidelor nu este necesară prezența sărurilor biliare
2. absorbția intestinală este favorizată de grosimea mică a peretelui intestinal pe care moleculele o au de străbătut
3. dieta proteică zilnică a unui adult este de 0,5-0,7 g/kg corp
4. ciroza hepatică reprezintă dezorganizarea difuză a structurii hepatice normale
5. celuloza nu poate fi digerată
Răspuns corect: 1
Epifiza (glanda pineală), din punct de vedere anatomic, este situată:
1. retrosternal și intră în componența timusului
2. la nivelul șeii turcești și intră în componența hipotalamusului
3. între tuberculii cvadrigemeni superior și intră în componența epitalamusului
4. între tuberculii cvadrigemeni inferiori și intră în componența epitalamusului
5. înapoia chiasmei optice și intră în componența hipotalamusului
Răspuns corect: 3
Alegeți enunțul corect despre debitul respirator:
1. rămâne neschimbat în efort
2. este egal cu produsul dintre frecvența respiratorie și volumul curent
3. reprezintă cantitatea de aer deplasată în arborele respirator în fiecare oră
4. rămâne constant în condiții patologice
5. la un volum curent de 500 mL și o frecvență respiratorie de 12/min, debitul respirator este 
egal cu 9L/min
Răspuns corect: 2
Următoarele afirmații sunt adevărate:
1. structura A din imagine are în structura lui mușchi ciliar
2. structura notată cu litera C conține vase de sânge, vase limfatice și nervi
3. în structura notată cu litera B avem glande tubulare simple acinoase
4. ordinea corectă a structurilor notate cu literele E, F, G de la exterior la interior este: mușchi longitudinal, mușchi oblic, mușchi circular
5. niciun răspuns corect
Răspuns corect: 2
Referitor la secreția biliară:
1. evacuarea bilei în duoden este consecința relaxării musculaturii vezicale, în paralel cu relaxarea sfincterului Oddi
2. are în compoziție lipidul prezent în alcătuirea tuturor citomembranelor
3. este colectată de vena centrolobulară
4. se varsă direct în duoden în perioadele interdigestive
5. asigură excreția unor substanțe solubile în apă, cum este bilirubina
Răspuns corect: 2
Scheletul uman, în poziție anatomică, înseamnă:
1. picioarele alipite
2. antebrațul flectat pe braț
3. palmele privesc posterior
4. coapsele flectate pe bazinul osos
5. palmele privesc anterior
Răspuns corect: 5
Despre rădăcina nervoasă dorsală este adevărat că:
1. la joncțiunea cu rădăcina ventrală formează ganglionul rădăcinii posterioare
2. se află în contact direct cu substanța cenușie a cornului posterior medular
3. adăpostește corpul celular al unui neuron ce transmite ascendent impulsuri provenite și de la hipotalamus
4. este tapetată de un material lipidic elaborat de oligodendrocite
5. niciun răspuns corect
Răspuns corect: 3
Valoarea medie normală a potasemiei este:
1. 6 – 8,5 g/dL
2. 3,5 – 5,3 mmol/L
3. 65 – 110 mg/dL
4. 8,5 – 10,3 mg/dL
5. 135 – 136 mmol/L
Răspuns corect: 2
Hipodermul conține următorii receptori cutanați:
1. corpusculii Krause
2. corpusculii Ruffini
3. corpusculii Meissner
4. Vater-Pacini
5. niciun răspuns corect
Răspuns corect: 4
Ventilația alveolară se caracterizează prin:
1. valoarea sa medie este de 4,5-5 L/min
2. ajunge în zona alveolară
3. participă la schimburile de gaze respiratorii
4. este unul dintre factorii majori care determină presiunile parțiale ale O2 si CO2 în alveole
5. toate afirmațiile sunt corecte
Răspuns corect: 5
O fetiță este diagnosticată cu febra fânului. Alegeți informațiile corecte despre afecțiunea sa:
1. este cauzată de acarieni
2. este cauzată de o infecție virală
3. IgE se fixează pe suprafața monocitelor și induce eliberarea histaminei și a altor substanțe fiziologic active
4. este o inflamație a mucoasei foselor nazale
5. niciun răspuns corect
Răspuns corect: 4
Locul de atașare pentru mulți dintre mușchii gâtului, este:
1. apofiza zigomatică
2. apofiza mastoidă
3. apofiza stiloidă
4. șaua turcească
5. niciun răspuns corect
Răspuns corect: 2
Afirmația corectă cu privire la recuperarea substanțelor utile din urina primară este:
1. prin transport activ se reabsoarbe NH3
2. se realizează prin secreție tubulară
3. are loc în vezica urinară
4. se realizează prin filtrare glomerulară
5. se realizează prin reabsorbție tubulară
Răspuns corect: 5
Despre vertebra lombară se poate face următoarea afirmație:
1. prezintă un arc posterior, din care fac parte pediculii vertebrali
2. se sudează cu vertebrele superioare și inferioare
3. prezintă pe fața laterală o suprafață de articulare cu osul coxal
4. este os pereche
5. se poate articula cu ultima vertebră dorsală
Răspuns corect: 5
Alegeți afirmațiile FALSE: 1. în cadrul glicolizei, glucoza se transformă în două molecule de acid piruvic care, în prezența oxigenului, se transformă în două molecule de acetil coenzimă A 2. cortizolul și insulina au efecte lipolitice, contribuind la mobilizarea acizilor grași din depozit 3. valoarea metabolismului bazal poate fi exprimată în funcție de suprafața corporală (1 Kcal/m2/oră) sau în funcție de greutate (40 Kcal/kg/oră) 4. 100 g pâine albă au o valoare energetică de 280 kcal și nu conțin lipide
1. 1, 3, 4
2. 1, 4
3. 2, 3, 4
4. 1, 2
5. toate afirmațiile sunt false
Răspuns corect: 3
Despre volumul rezidual nu se poate face următoarea afirmație:
1. rămâne în plămâni după o expirație normală
2. nu poate fi măsurat prin spirometrie
3. este de aproximativ 1500 mL
4. este parte componentă a capacității pulmonare totale
5. rămâne în plămâni după o expirație forțată
Răspuns corect: 1
Despre glandele sebacee sunt adevărate următoarele afirmații:
1. sunt situate în apropierea firului de păr
2. se găsesc în același strat al tegumentului ca și corpusculii Vater-Pacini
3. sunt influențate de mineralocorticoizi
4. secreția lor este stimulată de acetilcolină
5. niciun răspuns corect
Răspuns corect: 1
Dintre structurile alcătuite din pericarioni enumerate mai jos, una nu aparține sistemului nervos central:
1. nucleul roșu
2. coarnele anterioare medulare
3. ganglionul spinal
4. paleocortexul
5. nucleul bazal
Răspuns corect: 3
Lipidele se absorb din tractul gastro-intestinal prin:
1. osmoză
2. difuziune facilitată
3. difuziune pasivă
4. transport pasiv Na dependent
5. transport activ Na dependent
Răspuns corect: 3
Un pacient străpuns cu cuțitul în flancul drept a ajuns în secția de primiri urgențe. Mușchii interesați sunt: oblicul intern (1), transversul abdominal (2), oblicul extern (3). Stabiliți ordinea, dinspre profund spre superficial:
1. 1,2,3
2. 1,3,2
3. 2,1,3
4. 3,1,2
5. niciun răspuns corect
Răspuns corect: 3
În ce fază a meiozei crește variabilitatea genetică?
1. metafaza 2
2. anafaza 1
3. profaza 1
4. telofaza 1
5. niciun răspuns corect
Răspuns corect: 3
Rinichii îndeplinesc următoarele funcții, cu o excepție:
1. au rol în gluconeogeneză
2. au rol în menținerea hemostazei
3. sunt implicați în activarea vitaminei D3
4. formează și eliberează hormoni
5. contribuie la menținerea echilibrului acido-bazic
Răspuns corect: 2
După ejaculare are loc:
1. creșterea activității parasimpatice a sistemului nervos
2. penisul devine flasc după evacuarea sângelui din corpul străbătut de uretra peniană
3. dilatarea arteriolelor penisului
4. colabarea venelor penisului
5. niciun răspuns corect
Răspuns corect: 2
Alegeți afirmația CORECTĂ cu privire la principalele grupe de mușchi scheletici:
1. mușchii maseteri sunt inervați de fibre motorii ale nervilor trigemeni
2. mușchiul mare dorsal se găsește superior de mușchiul trapez
3. mușchii drepți abdominali se găsesc lateral de mușchii oblici externi
4. mușchiul tibial posterior se găsește în planul superficial al lojei posterioare a gambei
5. mușchiul deltoid realizează adducția brațului
Răspuns corect: 1
Alegeți afirmația CORECTĂ:
1. în cursul reflexului ahilian se produce extensia labei piciorului
2. reflexul rotulian este un reflex polisinaptic
3. reflexul rotulian este produs prin lovirea tendonului mușchiului croitor
4. în cursul reflexului rotulian se produce flexia gambei pe coapsă
5. în producerea reflexului ahilian este implicat mușchiul triceps coxal
Răspuns corect: 1
Afirmația falsă este:
1. apariția unui potențial de acțiune într-o zonă a membranei neuronale determină apariția unui nou potențial de acțiune în zona vecină
2. neuronii intercalari (de asociație) fac legătura între neuronii senzitivi și motori
3. arahnoida are o structură conjunctivă și este separată de dura mater printr-un spațiu care conține lichid cefalorahidian (LCR)
4. neuronii multipolari au o formă stelată, piramidală, sau piriformă și prezintă numeroase prelungiri dendritice și un axon
5. protoneurontil căii tactile grosiere protopatice se află in ganglionul spinal
Răspuns corect: 3
Artera carotidă comună dreaptă:
1. provine din artera brahiocefalică stângă
2. irigă partea dreaptă a capului și gâtului
3. transportă sânge sărac în oxigen
4. provine direct din arcul aortic
5. niciun răspuns corect
Răspuns corect: 2
Alegeți afirmația FALSĂ:
1. neuronii pseudounipolari se află în ganglionul spinal
2. rolul mielinei este de izolator electric, care accelerează conducerea impulsului nervos
3. între sistemul nervos și sistemul endocrin există o strânsă interdepenență
4. nevrogliile nu conțin neurofibrile și nici corpi Nissl
5. la mamiferele superioare, numărul neuronilor depășește de 10 ori numărul nevrogliilor
Răspuns corect: 5
În timpul efortului fizic are loc:
1. scăderea debitului cardiac
2. creșterea coeficientului de utilizare a O2 la 7 mL/100mL sânge
3. creșterea ratei metabolice
4. scăderea secreției de prolactină
5. depozitarea sângelui în splină
Răspuns corect: 3
Alegeți varianta corectă privind prelungirile citoplasmei acoperite de plasmalemă:
1. epiteliul tubilor renali prezintă microvili care sunt prelungiri permanente
2. microvilii sunt prezenți în epiteliul mucoasei traheei
3. cilii epiteliului mucoasei intestinului sunt prelungiri temporare
4. pseudopodele leucocitelor sunt prelungiri permanente
5. desmozomii slăbesc legătura dintre celulele epiteliale
Răspuns corect: 1
O valoare a glicemiei de 50 mg/dl poate fi rezultatul:
1. hipersecreției horomonului care crește lipogeneza în hepatocit
2. sindromului Cushing
3. hipersecreției unor hormoni iodați
4. diabetului bronzat
5. glicozuriei din diabetul bronzat
Răspuns corect: 1
Iradiază la nivelul sistemului nervos central următoarele reflexe spinale:
1. polisinaptice
2. rotulian
3. miotatice
4. monosinaptice
5. niciun răspuns corect
Răspuns corect: 1
Alegeți varianta CORECTĂ:
1. într-o probă de urină putem evidenția creatinina adăugând câteva picături de acid picric
2. în mod normal, tractul urinar este steril și nu este rezistent la colonizarea bacteriană
3. în insuficiență renală cronică pierderea funcționalității renale se instalează progresiv dar este reversibilă
4. sindromul nefritic include obligatoriu la un pacient următoarele manifestări: hematurie, hipertensiune, insuficiență renală, edeme
5. în 24 de ore se elimină prin urină 1-2 g uree
Răspuns corect: 1
Alegeți varianta CORECTĂ privind unda P:
1. indică depolarizarea atriilor și ventriculilor
2. este o undă ascendentă ce semnifică repolarizarea ventriculară
3. este o undă ascendentă ce semnifică repolarizarea atrială
4. reprezintă distribuirea impulsului de la nodulul SA, prin atrii, spre nodulul AV
5. este o undă descendentă
Răspuns corect: 4
Forța contracțiilor peristaltice la nivelul stomacului este controlată de:
1. pepsinogen
2. acetilcolină și gastrină
3. acid clorhidric
4. lipază
5. factor intrinsec
Răspuns corect: 2
Alegeți afirmația falsă:
1. nervul facial culege excitațiile gustative de la nivelul corpului limbii
2. aria gustativă este situată în partea superioară a girului postcentral
3. celulele senzoriale din structura mugurilor gustativi prezintă la polul apical un microvil
4. cei mai mulți muguri gustativi pot fi stimulați de mai mulți stimuli gustativi
5. deutoneuronul căii gustative este situat în nucleul solitar din bulb
Răspuns corect: 2
Originea aparentă a nervului glosofaringian se află în:
1. șanțul bulbopontin
2. șanțul retroolivar
3. pe fața anterioară a punții
4. șanțul preolivar
5. pe fața posterioară a punții
Răspuns corect: 2
Foliculul cavitar este:
1. foliculul de Graaf
2. foliculul matur
3. foliculul secundar
4. foliculul primar
5. foliculul primordial
Răspuns corect: 3
Capilarele pulmonare aparțin:
1. arterelor bronșice, ramuri ale aortei abdominale, care realizează nutriția parenchimului pulmonar
2. venelor pulmonare care colectează sângele cu CO2 din circulația pulmonară
3. membranei alveolo-capilare cu o suprafață totală de 50-100 m2
4. trunchiului pulmonar, arterelor pulmonare ca și membranei alveolo-capilare
5. spațiului mort
Răspuns corect: 3
În repaus, pe minut, valoarea raportului dintre debitul cardiac și debitul limfatic este de aproximativ:
1. 1
2. 1500
3. 3
4. 5000
5. 300
Răspuns corect: 4
Alegeți varianta corectă privind efectele stimulării parasimpatice:
1. crește forța de contracție a mușchiului cardiac
2. inhibă glicogenoliza hepatică și musculară
3. inhibă secreția glandelor mucoase ale arborelui bronșic
4. stimulează secreția glandelor gastrice
5. inhibă secreția pancreasului exocrin
Răspuns corect: 4
Durata potențialului de acțiune este:
1. 1-2 secunde pentru mușchiul cardiac și 150-300 msecunde pentru mușchiul scheletic
2. aproximativ 40 msecunde pentru mușchiul cardiac și 1-2 secunde pentru mușchiul scheletic
3. 150-300 msecunde pentru mușchiul cardiac și 1-2 milisecunde pentru cel scheletic
4. aproximativ 100-350 msecunde pentru mușchiul scheletic și 10-20 msecunde pentru mușchiul cardiac
5. niciun răspuns corect
Răspuns corect: 3